kardosdrur/scandi-wiki huggingface dataset:
Kristen Rådgivning for Incestofre og Seksuelt misbrugte

Kristen Rådgivning for Incestofre og Seksuelt misbrugte (KRIS) er en fælleskirkelig, tværfaglig organisation, der blev oprettet i april 1991 med det formål at:

Rådgive og hjælpe ofre for incest og seksuelt misbrug, deres familier, partnere og børn i og udenfor kirkerne
Informere om seksuelt misbrug indenfor og udenfor kirkerne
Undervise i rådgivning af disse mennesker
Forebygge seksuelt misbrug i kirkerne og i samfundet

Rådgivning gives ud fra en kristen livsholdning. KRIS er dannet med den vision, at biblens budskab  om håb også gælder den seksuelt misbrugte. Ofre for seksuelt misbrug er ofte belastet af følelser af skyld og skam, som de har svært ved at komme fri af. Disse følelser skyldes primært at seksuelt misbrug er tabubelagt, og at ofrene ofte er blevet udsat for manipulationer og trusler.

Terapeuterne i KRIS er uddannet på ISARPAC, som er en treårig international uddannelse. Terapien er baseret på et begreb om "Guds kraftfulde fred" udviklet af den hollandske præst Teo van der Weele, og som bygger på tre trin: at kunne se smerten i øjnene, befri sig fra fortiden, og se med håb på fremtiden.

KRIS er landsdækkende og har terapeuter baseret i Århus, København, Herning og Næstved.

Eksterne henvisninger 
 KRIS´s hjemmeside
 Information fra Servicestyrelsen om incest og seksuelle overgreb 

Rådgivning
Kristne organisationer
Det perfekte kup

Det perfekte kup er en dansk action-komediefilm fra 2008. Filmen er instrueret af Dennis Holck Petersen og manuskriptet er af Frederik Meldal Nørgaard.

Filmen fik en begrænset premiere i 2008 i biograferne Øst for Paradis i Århus, Café Biografen i Odense, Kom-Bi i Hornslet og Nicolai Biograf og Café i Kolding. I 2009 havde den officiel verdenspremiere på filmfestivallen CPH:PIX, hvor den blev vist i sideprogrammet New Danish Talents.

Handling 
Sonny, Patrik og Richael drømmer om at gennemføre den perfekte forbrydelse, men har hverken haft heldet eller evnerne. Da et bankrøveri går galt og de må tilbringe natten sammen i en fællescelle, bruger de tiden på at planlægge det perfekte kup.

Medvirkende

Eksterne henvisninger 
 

Actionfilm fra Danmark
Danske film fra 2008
Komediefilm fra Danmark
Dansksprogede film
The Dodos

The Dodos er et New Weird America indie-rockband fra San Francisco, USA, dannet i 2006. De gennemgående medlemmer er Meric Long (guitar, vokal), Logan Kroeber (trommer, og Joe Haener (xylofon).

Diskografi

Album 
 Dodo Bird Meric Long (2005)
 Beware of the Maniacs (Frenchkiss Records/Wichita Recordings, 2006)
 Visiter (2008) (Frenchkiss Records/Wichita Records, 2006)
 Time to Die (2009) (Frenchkiss Records)
 No Color (2011) (Frenchkiss Records)
 Carrier (2013) (Polyvinyl Records)
 Individ (2015) (Polyvinyl Records)
 Certainty Waves (2018) (Polyvinyl Records)

7" 
 Red and Purple (2008)
 Fools (2008)

Noter 
Allmusic.com Bio The Dodos

Eksterne henvisninger 
 www.dodosmusic.net
 Myspace de Dodos
 

Rockgrupper fra USA
Indierockgrupper fra USA
Musikgrupper fra 2006
New Weird America

New Weird America er en indie rock-genre, opstået i løbet af 2000'erne. Den adskiller sig fra rockgenren ved at gøre brug af start/stopdynamik, komplekse og ofte skiftende rytmestrukturer som 3/4, 9/8 og lignende. Genrer som freak folk og psych folk hører ind under New Weird America.

Bands
 Animal Collective
 CocoRosie 
 Davenport 
 Deek hoi 
 Devendra Banhart 
 The Dodos
 Iron & Wine 
 Joanna Newsom 
 Jewelled Antler
Hala Strana
The Ivytree
 Liam Finn
 Liars
 No-Neck Blues Band

Se også
 Freak folk
 Psych folk
 Psykedelisk musik
 Lo-fi

Musikgenrer
Rockgenrer
Indie
The Dodos (flertydig)

The Dodos har flere betydninger:

 Dodo & The Dodos – et dansk poprockorkester
 The Dodos – et amerikansk indierockband
 Dodo Gad – en dansk sangerinde.
Transkontinentalt land

Et transkontinentalt land er et land som tilhører mere end et kontinent. Definitionerne som bliver brugt kan variere afhængig af hvilke kriterier som bliver brugt (enten geografisk eller politisk, økonomisk eller kulturelt). Et eksempel er Rusland, som har sin historiske kerne, så vel som hovedbestanddelen af befolkningen (74%), økonomisk aktivitet og politiske institutioner (f.eks. hovedstaden) i Europa, selv om det geografisk har størsteparten af landet (77%) i Asien. De fleste definitioner placerer Rusland i Eurasien.

Verdensdele
Søren Brun

Søren Brun (engelsk: Charlie Brown) er hovedpersonen i tegneserien Radiserne af Charles M. Schulz. Søren Brun optræder i tegneserien som den evigt uheldige dreng, der kun sjældent oplever succes.

Søren Brun optrådte i seriens første stribe fra oktober 1950. I en stribe fra november 1950 oplyste Søren Brun, at han var 4 år, men som årene gik blev han lidt ældre, og i 1979 oplyste Søren Brun i en stribe, at han var 8½ år gammel.

Søren Brun har hunden Nuser (engelsk: Snoopy) og er storebror til Nina.

Tegneseriefigurer
Lizard Point (Cornwall)

Lizard Point i Cornwall, England, er den sydligste del af Lizard halvøen er det sydligste punkt på det engelske fastland, (Englands sydligste punkt er beliggende på Isles of Scilly).

Den lille landsby Landewednack er beliggende ca. 0,8 kilometer fra Lizard Point medens det større samfund Helston ligger 18 kilometer mod nord.

Lizard Point er for mange skibe startpunktet for deres sejlads over Atlanterhavet og er kendt som et farligt område for søfarten.

Der er etableret et fyrtårn på Lizard Point.

Ekstern henvisning 
 The Lizard 

Englands geografi
Cornwall
Heinrich von Nutzhorn

Bendix Conrad Heinrich Andersen von Nutzhorn (20. februar 1833 i København – 8. april 1925 i Askov) var en dansk teolog, højskolelærer og sangkomponist.

Nutzhorn blev cand.theol. 1860, var elev i musik af A.P. Berggreen og lærer i historie og
musik ved Rødding Folkehøjskole 1862, og derefter ved Askov Folkehøjskole siden 1865.

Nutzhorn stiftede 1901 De samvirkende Centralsangforeninger i Sjælland, Fyn og Jylland, hvis overdirigent han var indtil 1907.

Fra hans hånd mærkes en stor række sangkompositioner, mest af nationalt og kirkeligt indhold, desuden en række musikhistoriske afhandlinger i forskellige tidsskrifter: "Weyse", "Hans Matthison-Hansen", "Pacius og Gade", "Om Kæmpeviserne og deres Oprindelse", fremdeles "Melodisamliing til den ny Salmebog" (1900, sammen med Bredsdorff).

Hans hovedværk er Den dansk-lutherske Menigheds Salmesang, dens Ord og Toner, I—II (København 1913-18), som omhandler reformationstiden fra dennes begyndelse indtil Hans Thomissøns klassiske værk Den danske Psalmebog (København 1569).

Kirsten Sass Bak skriver om i Nutzhorn Musik og danskhed:
"... Dog havde højskolen sin egen komponist, eller "forsanger", Heinrich Nutzhorn i Askov, som med en lang række melodier, mest i let stiliseret marchstil, kan siges at have anslået en særlig højskole-fællessangtone. De fungerede udmærket i deres tid, men lignede nok hinanden for meget til at kunne blive stående. Men det var denne fællessangsnorm, til forskel fra bykulturens romance-norm, som næste generation gik videre med."

Kilde 
 Opslag af professor Angul Hammerich i Salmonsen (Salmonsens Konversationsleksikon, 2. udgave, bd. 18, s. 270)

Eksterne henvisninger 
 

 Sange i Wikisource
 Omtale med billede af Nutzhorn omkring 1900 : "Referat af nogle Foredrag om Nordens Historie, holdte af Cand. theol. H. Nutzhorn, Lærer ved Folkehøjskolen i Askov, Vinteren 1893-94".

 Mindesten i Skibelund Krat

Folkehøjskolelærere fra Danmark
Komponister fra Danmark
Heinrich von
Danskere i 1800-tallet
Danskere i 1900-tallet
Personer fra København
Personer i Dansk Biografisk Leksikon
Titulære professorer fra Danmark
Personer i Kraks Blå Bog (afdøde)
Teologer fra Danmark
KRIS

KRIS eller Kris har flere betydninger:
 Kristen Rådgivning for Incestofre og Seksuelt misbrugte – fælleskirkelig, tværfaglig organisation
 KRIS-TV – tv-station i Corpus Christi, Texas

Navne 
 Kris Brown – amerikansk football-spiller
 Kris Kloss – amerikansk skuespiller og wrestling-kommentator
 Kris Stadsgaard – dansk fodboldspiller
 Kris Svane Sørensen – dansk fodboldspiller
Sjellebrostenen

Sjellebrostenen er en maskesten, som er fundet i 1951 ved Alling Å, ved den tidligere Sjellebro kro, (Lime Sogn – Sønderhald Herred – Randers Amt), hvor der langt tilbage har været overgang over åen. Det er den eneste af de østjyske maskesten uden runetekst, men med ansigt, flettet skæg og runde, gloende øjne. Ved udgravninger er der også fundet rester af broanlæg.
Der er fundet flere lag: et brolagt vadested fra tidlig jernalder, en solid vej af tømmer fra midten af 700-tallet, og en endnu bedre bro fra omkring år 1000.
Stenen der er af granit, har formodentlig været bemalet, og stået som beskyttelse af de vejfarende, mod onde kræfter.
Den er ca. 1,70 m høj og ca 1 m bred. Den flade side, hvorpå "masken" er, vender mod nord-nordvest.

Tolkning 
Mads Lidegaard tolker i Danske søer og vandløb fra sagn og tro stenen som et billede af åmanden.

Eksterne kilder/henvisninger 

 Fund og Fortidsminder
 arild-hauge.com/maskesten.htm

Runesten i Danmark
Syddjurs Kommune
Arkæologiske fund fra Danmark
Oldsager fra Vikingetiden
Lizard fyrtårn

Lizard fyrtårn er beliggende på Lizard Point i Cornwall, England, og består i dag (2015) af et enkelt lyssystem, som afgiver et hvidt blink hvert tredje sekund og kan ses på en afstand af ca. 40 kilometer.

Tårnet er forsynet med et tågehorn, som giver 1 lydsignal hvert 30. sekund.

Historie 
 Det første tårn blev bygget i 1619, men blev nedlagt i 1620, angiveligt på grund af manglende muligheder for at inddrive afgifter fra forbisejlende skibe.
 I 1762 byggede Trinity House et kompleks bestående af to tårne, som var kulfyrede. Tårnene var leased i 61 år til Thomas Fonnerau.
 I 1812 blev de kulfyrede enheder erstattet af Argand olie lamper, som blev erstattet i 1878 af elektrisk drevne lamper med forsyning fra elektriske generatorer.
 1903 blev fyret igen moderniseret med blinkende lys og den dobbelte tårnenhed nedlagt.
 1998 blev fyret automatiseret, og er siden 2009 åbent som fyr-museum for turister.

Ekstern henvisning 

 Lizard fyrtårn, information fra Trinity House 

Fyrtårne
Bygninger, konstruktioner og anlæg i England
Cornwall
Det Sundhedsvidenskabelige Bibliotek

Det Sundhedsvidenskabelige Bibliotek blev oprettet i 2000 og har til huse i Victor Albeck Bygningen ved Aarhus Universitet. Biblioteket drives i et samarbejde mellem Statsbiblioteket og Det Sundhedsvidenskabelige Fakultet, Aarhus Universitet og dækker områderne lægevidenskab, odontologi og sygepleje.

Eksterne henvisninger 
 Det Sundhedsvidenskabelige Biblioteks hjemmeside 

Videregående uddannelser i Danmark
Biblioteker i Aarhus
Lohr am Main

Lohr am Main (eller: Lohr a.Main) er en kommune i Landkreis Main-Spessart i regierungsbezirk Unterfranken i den tyske delstat Bayern. Den ligger ved floden Main i mittelgebirgeområdet Spessart omkring halvejs mellem Würzburg og Aschaffenburg. Lohr er centrum for og administrationsby for, men ikke medlem af Verwaltungsgemeinschaft Lohr am Main.

Geografi 
Lohr ligger på østskråningen af Spessart ved en drejning af Main, der her svinger mod syd. Dette markerer begyndelsen til området Mainviereck som også er den sydlige del af Spessart. I Lohr munder floden Lohr ud i Main.

Inddeling 
Til byen Lohr hører bydelene og landsbyerne : Halsbach, Lindig, Pflochsbach, Rodenbach, Ruppertshütten, Sackenbach, Sendelbach, Steinbach og Wombach.

Nabokommuner 
Lohr grænser til følgende kommuner ( med uret, fra nord): Partenstein, Frammersbach, Flörsbachtal, Fellen, Burgsinn, Rieneck, Neuendorf, Gemünden am Main, Karlstadt, Steinfeld, Neustadt am Main, Rechtenbach.

Historie 
Lohr am Main har været beboet siden det 8. århundrede, og var i 1295 hovedby i Grevskabet Rieneck. Lohr fik stadsret i 1333.

Museer 

På slottet i Lohr er der oprettet et Spessartmuseum der hovedsageligt omhandler Spessarts erhvervs- og håndværkshistorie, men også områdets historie i det hele taget.

I Sendelbach er der et skolemuseum, med hovedvægten på tiden under kejseriget fra 1871-1918 og det tredje rige (1933–1945).

Bygningsværker 

De vigtigste bygningsværker er Det gamle rådhus (1599-1602), Lohrer Schloss (Kurmainzer Slot fra det , 15.-17. århundrede), Bayersturm (bytåtn, 1330-1385), rester af bybefæstningen , den gamle bydel med talrige bindingsværk, Kloster Mariabuchen samt barokslottet og kirken i Steinbach.

Siden 1875 har Mainbrederne været forbundet med den gamle Mainbro . Hundrede år senere fulgte den 417 m lange nye Mainbro, bygget i beton.

Eksterne henvisninger 

 `Die Menschen in Lohr´
 
 Handball in Lohr
Niels Eje

Niels Eje (født 1954 i København) er en dansk musiker og komponist. Han spiller primært klassisk musik på obo. Han spiller med i Trio Rococo sammen med Inge Mulvad Eje (cello) og Berit Spælling (harpe).

Niels er storebror til entertaineren Thomas Eje.

Niels Eje har bl.a. udgivet CD-serien MusiCure, med musikken fra et forskningsprojekt med specialkomponeret musik, der skulle give afspænding og afstressning for patienter indlagt udvalgte nordiske sygehuse.

Eksterne kilder/henvisninger 
 Trio Rococo 
 MusiCure
 Forskningen 

Komponister fra Danmark
Oboister fra Danmark
Personer fra København
Danskere i 1900-tallet
Danskere i 2000-tallet
Shogun: Total War

Shogun: Total War er et strategispil fra den britiske udvikler Creative Assembly. Spillet blev udgivet i år 2000, og er det første spil i "Total War"-serien der også tæller titler som Medieval Total War, Empire: Total War og Rome Total War. Shogun Total War foregår i Japan i 1400 tallet og man påtager sig rollen som leder (daimyo) af en af de syv klaner. Siden hen fulgte udvidelsen The Mongol Invasion der muliggjorde styringen af den invaderende mongolske hær.

Gameplay 
Shogun foregår både i realtime og som et turbaseret strategispil. Spillet foregår på tur mellem de forskellige klaner, når man styrer sine hære på oversigtskortet, hvor man kan se hele Japan. Her skal man både opbygge sit område og økonomi, men samtidig forsvare sig imod fjendens soldater. Når to hære mødes på slagmarken skiftes i stedet til en realtime 3D-sekvens. Shogun blev i denne sammenhæng kendt for sin implementering af den kinesiske militærstrategisk Sun Tzus lære.

Modtagelse 
Spillet blev generelt modtaget godt af anmelderne. Det har et gennemsnit på 8,6 hos IGN. Total War: Shogun 2 udkom i 2011.

Eksterne henvisninger 
 

Computerspil fra 2000
Electronic Arts-spil
Strategispil
Windows-spil
Duneg

 
Duneg (Quercus pubescens), også skrevet Dun-Eg, er et mellemstort, løvfældende træ eller en stor busk med en kuplet vækst. Træer, som er vokset op i skovmiljø, har oprette hovedgrene, mens planter fra åbne arealer bliver mangestammede med udspærrede og uregelmæssige grene. Træerne bliver op til 500 år gamle, og de kan kan nå en stammediameter på op mod 1,5 meter.

Beskrivelse 
Barken er først brun med tæt, hvidlig hårbeklædning. Senere bliver den lysegrå og flaget. Gamle grene og stammer har en mørkegrå, dybt furet bark. Knopperne er spredtstillede, små og gulbrune med grå spids.

Bladene er forholdsvis store og læderagtige, omvendt ægformede med 3-7 par lapper. Bladranden er hel eller svagt lappet. De nydannede blade er hvidlige og dækket af blødt dun. Oversiden på de ældre blade er læderagtig, ru og mørkegrøn, mens undersiden er lysegrøn. Begge bladsider er dækket af fine dun, som ofte falder af hen på sommeren. Høstfarven er grøn, men bladene bliver brune i løbet af vinteren og falder af hen på foråret.

Blomstringen sker i april-maj, hvor man ser de reducerede blomster sidde i dels rent hunlige og dels rent hanlige rakler på samme træ. Frugterne er nødder (agern), som modner det første år. De sidder 2-5 på samme stilk og skålene er dækket af lysegrå til hvide skæl med et hvidt dunlag.

Rodnettet er kraftigt med en dybtgående pælerod og vidt udbredte siderødder.

Højde x bredde og årlig tilvækst: 20 x 15 m (25 x 20 cm/år). Træerne bliver op til 500 år gamle, og de kan kan nå en stammediameter på op mod 1,5 m.

Hjemsted 
Hovedudbredelsesområdet strækker sig fra Central- og Sydøsteuropa til Lilleasien, Kaukasus og Krim. Desuden vokser arten naturligt i Spanien, Frankrig, Italien og på Sardinien og Korsika. Der er endelig nogle spredte forekomster nord for Alperne, som regens for naturlige: Jurabjergene, Alsace og Rhindalen. Overalt foretrækker duneg varme, veldrænede og næringsrige kalkjorde. Den danner skove sammen med mannaask, europæisk humlebøg og frynseeg, og den optræder som pionertræ på maki og garrigue.

På bjerget Eichkogel i Wienerwald-området syd for Wien er arten skovdannende på varme, sydvendte skråninger i plantesamfundet Quercion pubescentis-petraeae sammen med bl.a. blærenød, alm. hjorterod, liguster, svalerod, bjergstenfrø, blodrød storkenæb, forårsvortemælk, hvid diktam, hvid staudeklematis, kantet kohvede, kantet konval, kirsebærkornel, lægegaltetand, navr, purpurkløver, rundbladet bærmispel, rød dværgmispel, skærmokseøje, småbladet elm, sort gyvel, tarmvridrøn, vortet benved, våradonis og weichsel

Anvendelse 
Veddet minder om stilkegs, men det er mindre bøjeligt og mere hårdt og holdbart. Det bruges som bygningstømmer og til møbler. Desuden bruges det som brænde og til fremstilling af trækul. Nødderne bruges som svinefoder.

Underarter 
 Quercus pubescens subsp. pubescens – Central- og Sydeuropa.
 Quercus pubescens subsp. anatolica – Sydøsteuropa og Lilleasien
 Quercus pubescens subsp. palensis – Nordspanien og Pyrenæerne

Note 

Tørketålende planter
Træer
Eg
Oda Nobunaga

Oda Nobunaga (japansk: 織田 信長) (23. juni 1534-21. juni 1582) var en daimyo under sengoku-perioden i Japan. Han var søn af Oda Nobuhide, en krigsherre som var magistrat i Owari-provinsen. Efter faren døde i 1551, begyndte Oda et liv bestående af konstant krig for at erobre nye områder. Før han døde i 1582, havde Nobunaga ca. erobret en tredjedel af Japans daimyoer. Han fik øgenavnet dæmonkongen da han blev skudt i halsen med en pil uden at virke tilskadekommen og uden at dø af det.

Kilder 
Nationmaster.com om Oda Nobunga .

Personer fra Japan
Jakob Christian Zethner

Jakob Christian Zethner (født 1964) er en dansk bassanger.

Han har studeret sang og klaver i Norge og Ungarn samt på Det Jyske Musikkonservatorium og på National Ooera Studio i London. Han debuterede i 1996 på Aldeburgh-festivalen i Storbritannien som Collatinus i Benjamin Brittens Lucretias voldførelse og som koncertsolist i 1998 i Danmark fra Det Jyske Musikkonservatorium. Siden har han haft mange roller på operaer i Storbritannien, Danmark, Tyskland, Italien og Norge, deriblandt på Royal Opera, Longborough Festival Opera, Den Jyske Opera, Kieleroperaen, Eutiner Festspiele, i Italien på operaerne i Torino, Cagliari , Bolzano, Modena og Piacenza. I Frankrig på Opera Royal Versailles samt i Norge på Bergen Nationale Opera og på den Norske Opera i Oslo og Opera Østfold. Han har gæsteoptrådt flere gange på Det Kongelige Teater, samt på den Islandske Opera og den store internationale Armel Operafestival i Budapest. Zethner er en efterspurgt og versatil solist og har optrådt med alle førende symfoniorkestre i Danmark, samt ledende orkestre i Norge (Trondheim Symfoniorkester, Det Norske Kammerorkester, UK ( Welsh National Orchestra, Birmingham Symphonic Orchestra) og Italien (RAI) samt Det Hollandske Radioorkester ( Conzertgebouw) i værker som Haydns Skabelsen, Verdis Requiem, Dvořáks Requiem, Händels Messias, Bachs passioner og Mozarts Requiem og messer.

Zethners kernerepertoire ligger i basso cantante-faget, såsom Sarastro i Tryllefløjten, Colline i La Boheme, Sparafucile og Monterone i Rigoletto og Rodolfo i Vincenzo Bellinis Søvngængersken, samt Raimondo i Lucia di Lammermoor. Han har modtaget flere legater og priser bl.a. Wilhelm Hansen Legatet, Erna Hamiltons Legat og Einar Hansen Prisen.

Sangere fra Danmark
Gradsbetegnelser i redningsberedskabet

Gradsbetegnelserne i redningsberedskabet angiver personens stilling og dermed til dels ansvars- og uddannelsesniveau.

Beredskabsstyrelsen 
Direktion

 Direktør i Beredskabsstyrelsen
 Vicedirektør

Officerer
 Brigadechef
 Kolonnechef
 Sektionschef
 Sektionsleder
 Korpsmester
 Mester
 Mester af reserven

Mellemledere

 Chefsergent
 Seniorsergent
 Oversergent
 Sergent
 Sergent (til pligtig tjeneste)

Menige
 Certificeret redningsspecialist
 Redningsspecialist
 Kemi/USAR Tekniker
 Brandmand
 Assistent
 Aspirant
 Hjælpere

Gradstegn brugt af Beredskabsstyrelsen 

Kilde:

De kommunale redningsberedskaber/brandvæsener 
 Beredskabsdirektør eller Beredskabschef
 Viceberedskabsdirektør eller Viceberedskabschef
 Afdelingschef eller Områdechef (f.eks. operativ, klynge, stab, forebyggelse)
 Områdeleder
 Beredskabsinspektør
 Viceberedskabsinspektør , Stationsmester, Brandkaptajn eller deltidsansat Brandstationsleder
 Beredskabsmester eller Brandmester
 Viceberedskabsmester eller Underbrandmester
 Deltidsholdleder med instruktørkompetence
 Deltidsholdleder
 Beredskabsassistent eller Brandassistent
 Brandmand m.v.

Kilder 

 http://www.cs.dk/node/824
 https://danskeberedskaber.dk/ny-vejledning-om-de-kommunale-og-faelleskommunale-beredskabers-distinktionering/
 Redningsberedskabets gradstegn m.v. (forældet) 

Beredskabsstyrelsen
Lütke Namensen

Lütke Namensen (1497 i Nordfrisland – 31. december 1574 i Flensborg) var en dansk teolog og franciskanermunk. Hans latiniserede navn er Ludolphus Naamani. 

Namensen blev født i en by i nærheden af Husum. Da han var barn flyttede Namensens forældre Naamen og Phalech Jensen til Flensborg, hvor hans far var blevet rådsherre. De boede ved Søndertorv tæt ved byens franciskanerkloster. Namensen valgte også at blive munk og indtrådte i franciskanerordenen (gråbrødre). Han blev en tid vikar i byens Sankt Nikolaj Kirke og fra 1526 til 1528 læste han teologi ved Sorbonne i Paris. Siden levede han som munk i Flensborg.

Da franciskanere som følge af reformationen i 1536 blev fordrevet fra byen, flygtede han til Ribe. Men da også Ribe kloster året efter blev lukket, gik han til Nysted, hvor de grå munke havde med Nysteds franciskanerkloster deres sidste tilflugtssted i Danmark. Men også her blev munkene fordrevet i 1538. Namensen drog nu til Schwerin i Tyskland. Efter ordre fra franciskaneres provinsialminister for Danmark skulle han redde så meget som muligt af ordenens danske ejendele.

I 1544 bevirkede hans forældre en kongelig tilladelse for ham til at vende tilbage. Men han måtte afholde sig fra at prædike offentlig eller hemmelig den katolske tro.

Namensen tilbragte de sidste 30 år af sit liv i Flensborg. Den store formue, hans forældre havde efterladt, blev anvendt til oprettelsen af Flensborg lærde Skole på byens forhenværende klosters grund.

Personer fra Flensborg
Teologer fra Danmark
Grindsted Gymnastik og Idrætsforening

Grindsted Gymnastik og Idrætsforening (GGIF) er en idrætsforening i Grindsted, stiftet i 1902 af K.C. Kristiansen under navnet Grindsted Boldklub. 

I 1918 skiftede boldklubben navn til Grindsted Idrætsforening og blev i 1935
en del af Grindsted Gymnastik og Idrætsforening. 
GGIF består af en gymnastik-, håndbold- og fodboldafdeling. Alle afdelinger er i dag selvstændige foreninger med helt suveræne bestyrelser og egen økonomi.

Kilder / eksterne henvisninger 
 Grindsted Gymnastik og Idrætsforening

Idrætsforeninger i Danmark
Fodboldklubber under DBU Jylland
Håndboldklubber i Danmark
Gymnastikforeninger i Danmark
Etableret i 1902
Gymnastik og Idrætsforening
Tirstrup Idrætsefterskole

Tirstrup Idrætsefterskole har beliggenhed i byen Tirstrup, der ligger vest for Ebeltoft i Jylland. Skolen henvender sig til unge der er interesseret i at dyrke en masse sport, samt have et godt socialt samvær. På skolen har man nemlig mulighed for at vælge et såkaldt linjefag, som man så har et helt år.
Tirstrup Idrætsefterskole udbyder følgende linjer: fodbold , håndbold , badminton, fitness, og en adventure-linje.
Udover at have ovenstående linjefag, så udbyder skolen en del såkaldte X-fag; hvor man eksempelvis kan vælge: Kreativitet, Golf, og Medier.

Hvert år har skolen et 24 timers løb, hvor man samler penge ind til et godt formål. 

Efterskolens motto er: Vi kender ikke kun dit navn, men hele personen bag!

Eksterne henvisninger 
 Skolens officielle websted

Efterskoler
Bygninger, konstruktioner og anlæg i Syddjurs Kommune